b'\n_START_ARTICLE_\nStylter\n_START_PARAGRAPH_\nStylter er et leget\xc3\xb8j og et redskab der anvendes parvis, hovedsagelig for at man kan virke h\xc3\xb8jere. Stylter findes i forskellige udgaver. Klassiske stylter best\xc3\xa5r af st\xc3\xa6nger med klodser fastgjort i passende h\xc3\xb8jde. Ved brug placeres stylterne vertikalt samtidig med at man holder om stylterne og stiller sig p\xc3\xa5 klodserne. Dern\xc3\xa6st bev\xc3\xa6ger man sig p\xc3\xa5 stylterne, hvilket i daglig tale kaldes for "at g\xc3\xa5 p\xc3\xa5 stylter". Udover ved leg anvendes stylter ofte i komiske eller festlige anledninger, for eksempel af klovne.'